ཡུམ་བུ་བླ་མཁར་བོད་ཀྱི་ཐེབས་རྩ་ནི་བོད་ཕྱི་ནང་གཉིས་སུ་དེང་དུས་ཤེས་ཡོན་སློབ་གསོ་དང་།དྭ་ཕྲུགབདག་མེད་ཉམ་ཐགསྤྱི་ཚོགས་ལ་ཕན་པའི་མི་སྒེར་ལས་གཞི།ཛ་དྲག་ནད་མནར་བཅས་ཀྱི་ཐད་ཆེད་དམིགས་བཙུགས་པའི་རོགས་སྐྱོར་ཚོགས་པ་ཞིག་ཡིན།ཐེབས་རྩའི་ཚོགས་མི་རྒྱལ་ཁབ་ཁག་ལྔ་ལྷག་གི་ནང་ཡོད་ལ།མ་དངུལ་ཡོང་ཁུངས་ཚོགས་དངུལ་དང་།ཞལ་འདེབས།ཐེབས་རྩའི་དཔལ་འབྱོར་འདུ་འགོད་བྱ་འགུལ་བཅས་ཡིན།༢༠༡༣ལོ་ནས་ཐེབས་རྩས་མ་དངུལ་གྱི་ནུས་ཚོད་ལ་བརྟེན་ནས་ལོ་རེ་བཞིན།བོད་ཕྱི་ནང་གཉིས་སུ་གོང་གསལ་ལས་གཞི་ཁག་གི་ཐད་རོགས་དངུལ་བཏང་དང་གཏོང་མུས་ཡིན་པར་བློ་སྤོབས་སྐྱེས་ཡོད།༢༠༡༧ལོར་ཡང་སྔོན་འཆར་ལྟར་ཐེབས་རྩས་བོད་ཕྱི་ནང་གཉིས་ན་བཞུགས་པའི་མཐོ་རིམ་སློབ་གྲྭའི་སློབ་མ་ཚོར་སློབ་ཡོན་ཁ་གསབ་དང་།རྒན་འཁོགས་ལྟ་སྐྱོང་དཀའ་ཁག་ཅན་རིགས་ལ་འཚོ་བའི་ཁ་གསབ།དེ་བཞིན་མི་སྒེར་ལས་གཞི་ཁག་ལ་ཁ་གསབ་རོགས་དངུལ་གྱི་གོ་སྐབས་འབུལ་བཞིན་ཡོད་ན།རང་རིགས་རོགས་དངུལ་ཞུ་འདོད་ཡོད་མཁན་ཚོས་ཕྱི་ཟླ་༦པའི་ཚེས༢༥ནང་ཚུད་ལ་སྙན་ཞུ་དང་།དགོས་ངེས་ཡིག་ཆ་འཐུས་ཚང་སྒོས་འདི་ག་ཐེབས་རྩ་ཁང་གི་གློག་འཕྲིན་ཡིག་ཟམ་བརྒྱུད་གནང་རྒྱུར་དགོངས་འཇགས་ཡོད་པར་ཞུ།